Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Исмет Балажи со службена легитимација број 0019 и Соња Стефановска со службена легитимација број 0010, изврши контролен инспекциски надзор над субјектот на инспекциски надзор ЈУЦСР Крушево, со седиште на ул.Нико Доага бр. 66 а, Крушево, застапуван од Директорот Хрисула Кузманоска и со Записник ИП1 број 16-407 од 02.11.2021 година ја утврди фактичката состојба и врз основа на член 336 став 1 и член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021) го донесе следното

**Р Е Ш Е Н И Е**

**1. СЕ ИЗРЕКУВА ОПОМЕНА** на Хрисула Кузманоска, одговорно лице на ЈУ Центар за социјална работа Крушево во време на сторување на прекршокот за утврдената неправилност под точка 1 од Записникот ИП1 16-407 од 02.11.2021 година, затоа што е постапено спротивно на член 338 став 1 алинеја 1 од Законот, што претставува прекршок согласно член 350-а став 1 алинеја 1 од Законот.

Се наредува на Хрисула Кузманоска, Директор на ЈУ Центар за социјална работа Крушево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

2. Центарот, во предметот со решение број 09-408/20 од 17.01.2020 година на В. Ш. во случај кога корисникот не се пријави во надлежниот центар за вработување во рокот од член 34 став 2 од Законот за социјалната заштита и редовно не ги исполнува обврските за евидентирање во надлежниот центар за вработување, согласно прописите за вработување и осигурување во случај на невработеност, да го преиспита донесеното решение за престанок на правото на гарантирана минимална помош и да донесе ново решение во кое ќе определи дека ова право не може да се оствари во наредните три месеци, согласно член 40 став 3 од Законот.

 Центарот да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

 3. Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита преку инспекторот за социјална заштита Исмет Балажи со службена легитимација број 0019 и Соња Стефановска со службена легитимација број 0010 изврши контролен инспекциски надзор над субјектот на инспекциски надзор ЈУЦСР Крушево, застапувано од Директорот Хрисула Кузманоска.

Предмет на надзорот беа изречените мерки определени со решение ИП1 бр.16-198 од 14.10.2020 година, донесено од инспекторите за социјална заштита, за отстранување на недостатоците и неправилностите констатирани на записник број ИП1 16-198 од 14.10.2020 година, во постапката за остварување и користење на правото на гарантирана минимална помош.

 Од увидот восписите во предметот се констатира дека изречените мерки под точка 2 и 3 од Решението се извршени, а мерката под точка 1 не е извршена.

 За вака утврдената фактичка состојба составен е Записник ИП1 бр.16-407 од 02.11.2021 година, при што се констатира дека со тоа што не е постапено по определената мерка под точка 1 од решението на испекторите за социјална заштита, постапено е спротивно на член 338 став 1 алинеја 1 од Законот, што претставува прекршок согласно член 350-а став 1 алинеја 1 од Законот.

 Од причини што утврдениот прекршк е сторени прв пат, се изрече опомена согласно член 336 став 9 од Законот.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа администартивна такса за жалба во висина од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-407 од 02.11.2021 година

Инспектори за социјална заштита

 **Исмет Балажи**

 **Соња Стефановска**